Kinnitatud

toitumisnõustaja ja toitumisterapeudi

kutsekomisjoni 11.10.2016.otsusega nr 3.

**Toitumisterapeudi kutse andmine: HINDAMISSTANDARD**

1. **Üldine informatsioon.**
	1. Käesolev hindamisstandard on koostatud toitumisterapeudi, tase 6 kutse taotlejate hindamiseks.
	2. Hinnatavad kompetentsid on kirjeldatud vastavas kutsestandardis.
	3. Hindamisstandardi koostamisel on lähtutud toitumisterapeut, tase 6 kutsestandardist, kutseseadusest ja kutse andmise korrast.
2. **Hindamise korraldus**
	1. Toitumisterapeudi kutse andmine algab, kui taotleja edastab elektroonselt või paberkujul kõik taotlemiseks vajalikud dokumendid kutsekomisjoni esimehele.
		1. Kutse taotlemiseks ja taastõendamiseks esitatavad dokumendid:
	2. Vormikohane avaldus (hindamisstandardi lisa 1);
	3. Isikut tõendava dokumendi koopia (pass, ID kaart);
	4. Curriculum vitae (CV) või väljatrükk avalikust andmebaasist (nt ETIS-st).
	5. Haridust tõendava(te) dokumendi(tide) koopiad;
	6. Täiendkoolitus(t)e läbimist või varasemat kvalifikatsiooni tõendavate dokumentide koopiad;
	7. Tööalase tegevuse ja kutsestandardiga seotud tööperspektiivi ning arengusuundade kirjeldus (maksimaalselt 4000 tähemärki), soovi korral täiendavalt portfoolio (töid tutvustav mapp), publikatsioonide loetelu vms.
	8. Nõusolek (lisas 1 toodud avalduse osana) kokkulepitud ajavahemikus hindamiskomisjoni poolt suunatud juhtumiuuringu (edaspidi nimetatud praktiline ülesanne) läbiviimiseks ning selle kohta kutse andjale eelinfo (kliendi/patsiendi kirjeldus), nõustamise helisalvestuse ja nõustamise dokumenteeritud tulemuste edastamiseks.
	9. Maksekorralduse koopia või muu kinnitus kutse andmisega seotud kulude tasumise kohta.
	10. Toitumisterapeudi kutse taotlemine on võimalik üks kord aastas.
		1. Kutsekomisjon vaatab läbi taotleja poolt esitatud dokumendid ning hindab nende sobivust kutse taotlemiseks.
		2. Kui dokumentide läbivaatamisel selgub punktis 2.1. toodud loeteluga võrreldes puudusi, antakse taotlejale mõistlik aeg korrigeeritud või lisadokumentide saatmiseks.
		3. Korrigeeritud või lisadokumentide esitamise tähtaeg kooskõlastatakse kutse andjaga, kui see on enam kui 2 nädalat.
		4. Kutseeksam koosneb neljast etapist ja otsus iga taotleja kohta langetatakse eraldi:
3. **Esimene etapp** on hindamine **dokumentide põhjal,** mille nõuetele vastavuse korral teavitatakse kutse taotlejat kirjaliku testi teostamise ajast ja kohast.
4. **Teise etapina** tuleb kutse taotlejal läbida **kirjalik test** (valikvastused ja vabad vastused), mille positiivne sooritus on praktilise ülesande ja simulatsiooni lahendamisele pääsemise eelduseks. Test, mis hindamiskomisjoni liikmetele esitatakse on ilma taotleja nimeta ehk anonüümne.
5. **Kolmanda etapina** tuleb **simulatsioonis** hindamiskomisjoni poolt etteantud patsiendi kirjelduse põhjal koostada tervishoiuasutuses viibiva patsiendi käsitluse kirjeldus ja edasise toitumisteraapiaplaani koostamine.
6. **Neljanda etapina** korraldatakse testi ja simulatsiooni positiivselt sooritanutele komisjoni poolt suunatud **praktiline ülesanne** ehk kliendi analüüsi läbiviimiseks kliendijuhtum (esmane klient). Nõustamise helisalvestamise korraldab kokkuleppel taotlejaga kas taotleja või kliendi suunaja. Kutse taotleja peab kutsekomisjonile esitama esmase kliendi kliendikirjelduse, nõustamise dokumenteeritud tulemused ja helisalvestise. Praktiline ülesanne, mis hindamiskomisjoni liikmetele esitatakse, on ilma taotleja nimeta ehk anonüümne. Hindamiseks kasutatakse taotleja poolt dokumenteeritud materjale ja töösoorituse (nõustamise) helisalvestise tõendit.
7. **Viienda etapina** toimub **vestlus** taotleja ja hindamiskomisjoni liikmete vahel.
	* 1. Kutsekomisjoni esimees edastab 7 päeva jooksul dokumendid hindamiskomisjonile hindamiseks vastavalt kriteeriumitele, mis on kirjeldatud käesoleva dokumendi osades 3 ja 4.
		2. Hindamist teostab kutsekomisjoni poolt moodustatud kolmeliikmeline hindamiskomisjon.
		3. Hindajad annavad ka hinnangu taotleja aktsepteeritavuse kohta järgmisse etappi (testi, simulatsi ja praktilise ülesande sooritamisele).
		4. Dokumente, testi ja praktilist ülesannet hindavad kolm eksperti sõltumatult vastavalt hindamiskriteeriumitele, kasutades vormikohast hindamisprotokolli, ning saadavad tulemused esimesel võimalusel (mitte hiljem kui 20 päeva pärast dokumentide saamist) hindamiskomisjoni esimehele. Hindamiskomisjoni esimees võib olla tegutsenud ka ühena ekspertidest.
		5. Hindamiskomisjoni esimees teeb hindamistulemustest kokkuvõtte, täites koondhinnangu lehe (hindamisstandardi lisa 3)
		6. Hindamise tulemus loetakse positiivseks, kui eksamikomisjoni koondhinnang on positiivne.
		7. Tagasiside hindamistulemustest taotlejale on kirjalik ning esitatakse koondhinnang, kus on näha erinevate valdkondade tulemused ning hindamiskomisjoni kokkuvõtlik arvamus, soovitused.
		8. Tagasiside dokumentide täiendamise vajadusest või nõuetekohasusest jõuab taotlejani esimesel võimalusel, kuid mitte rohkem kui 20 päeva pärast dokumentide esitamist, tagasiside eksami tulemustest hiljemalt 20 päeva pärast eksami sooritamist, tagasiside simulatsiooni tulemustest hiljemalt 20 päeva pärast simulatsiooni esitamist. Tagasiside kutse andmisest või mitteandmisest jõuab taotlejani hiljemalt 30 päeva pärast juhtumianalüüsi toimumist ja tulemuste kinnitamist kutsekomisjonis.
8. **Hindamine**
	1. Taotleja hindamisse on kaasatud kolm hindamiskomisjoni liiget.
	2. Taotlejat hinnatakse neljas etapis:
		1. Hindamine taotlemiseks vajalike **dokumentide põhjal**, mille loetelu on esitatud punktis 2.1.1. Kompetentsus hinnatakse dokumentide põhjal kriteeriumitele vastavaks, kui
9. taotlejal on kõrgharidus koos erialase väljaõppega või erialane kõrgharidus.
10. viimase kolme aasta jooksul on taotleja soovitavalt läbinud 260 akadeemilise tunni ulatuses täiendusi, millest poole moodustavad toitumisega seotud täiendkoolitused. Täiendkoolituste hulgas on soovitatavad toiduhügieeni koolitus ja esmaabi koolitus.
11. Täiendkoolituste ja konverentside all arvestatakse toitumisega seotud teadmiste, oskuste ja kompetentside alaseid koolitusi, läbitud- e-õpet, õppepäevi, -visiite, konverentse ja kraadiõpet. Täiendkoolituse hulka arvestatakse osalemist toitumisega seotud töörühmades (toitumisega seotud ravi- ja tegevusjuhendid, soovitused jms) jmt. Täiendkoolituste ja konverentside mahtu arvestatakse järgmiselt: 1 EAP = 26 akadeemilist tundi, 1 AP = 40 akadeemilist tundi, 1 päev = 8 akadeemilist tundi.
12. On esitatud vabas vormis tööalase tegevuse ja kutsestandardiga seotud tööperspektiivi ning arengusuundade kirjeldus (motivatsioonikiri, essee vms), soovi korral täiendavalt portfoolio (töid tutvustav mapp), publikatsioonide loetelu vms.
13. Taotlejal onviimase kolme aasta jooksul soovitavalt üks aasta töökogemust tervishoiu, toitumisnõustamise ja/või -teraapia alal.
14. Toitumisnõustamise ja -teraapia õpetamine sidus- ja sihtrühmadele ning kõrghariduse erinevatel astmetel erialaste lõputööde ja praktika juhendamised arvestatakse erialase töökogemuse hulka. Töökogemust arvestatakse töötatud aastate kohta arvestuslikult (nt 5 aastat 0.5 koormusega = 2.5 aastat täiskoormusega).
15. Tööperspektiivi ja arengusuundade kirjelduse lubatud pikkus on maksimaalselt 4000 tähemärki.
16. Tööperspektiivi ja arengusuundade hindamisel arvestatatakse enesearendamise (ehk elukestva õppe) kavatsusi järgnevatel aastatel, edasise tegevuse rakendatavust tervise- ja tervishoiusüsteemis, sooviga tegutseda eriala arendamisel ning kliendikäsitluse arendamise perspektiive. Samuti arvestatakse kavandatavat koostööd kohalike, üleriigiliste ja rahvusvaheliste organisatsioonidega ning teadus- arendustegevustes osalemise kavatsust.
17. Tööperspektiivi ja arengusuundade kirjeldust hinntakse 10 punkti süsteemis ning tulemus loetakse positiivseks, kui selle keskmine hinnang hindamiskomisjoni liikmete ekspertarvamuste keskmisena on üle 4 punkti. Tööperspektiivi ja arengusuundade keskmist punktide arvu teise e. testi teostamise etappi saamise eeldusena arvesse ei võeta.
	* 1. Dokumentide nõuetele vastavuse korral teavitatakse kutse taotlejat kirjaliku testi teostamise ajast ja kohast.
		2. Hindamine **kirjaliku testi** põhjal.
18. Kirjalik test on valikvastustega ja avatud küsimustega, koosneb neljast osast..
19. Kirjalikku testi hinnatakse vastavalt kirjaliku testi hindamislehele (hindamisstandardi lisa 2).
20. Testi positiivseks sooritamiseks on igas neljas osas vajalik saada 75% punktidest.
21. Testi positiivne sooritamine on simulatsiooni lahendamisele ja praktilisele ülesandele pääsemise eelduseks.
22. Esimese testi teostamisel allapoole kokkulepitud lävendit võimaldatakse kutse taotlejale makstud kutseandmise tasu raames komisjoniga kokkulepitud ajavahemikus vajadusel korduva testi tegemine.
23. Teist korda testi mitteläbimisel loetakse eksam lõpetatuks ja tulemus fikseeritakse hindamisprotokollis.
	* 1. Hindamine **simulatsiooni** põhjal.
24. Hindamiskomisjoni poolt etteantud patsiendi kirjelduse põhjal tuleb koostada statsionaarses tervishoiuasutuses viibiva patsiendi käsitluse kirjeldus ja edasine toitumisteraapiaplaan.
25. Simulatsioonülesannet hinnatakse vastavalt simulatsioonülesande hindamislehele (hindamisstandardi lisa 2).
26. Kompetentsus hinnatakse kriteeriumitele vastavaks, kui kriteeriumitest vähemalt 75% on täidetud.
	* 1. Hindamine **praktilise ülesande** põhjal.
27. Praktiliseks ülesandeks on esmase kliendi nõustamine.
28. Esitada tuleb helisalvestus ja kliendi kirjeldus koos nõustamise dokumenteeritud tulemustega (probleemi määratlemine, eesmärkide püsitamine, toitumisnõustamise läbi viimine).
29. Praktilist ülesannet hinnatakse vastavalt praktilise ülesande hindamislehele (hindamisstandardi lisa 2).
30. Kompetentsus hinnatakse kriteeriumitele vastavaks, kui kriteeriumitest vähemalt 75% on täidetud.
	* 1. Hindamine **vestluse põhjal.**
		2. Vestlus toimub taotleja ja hindamiskomisjoni liikmete vahel mahus kuni 1,5 tundi.
		3. Vestluse fookuses on eriane väljaõpe ja täiendkoolitused, tööperspektiiv ja arengusuunad, testi tulemused ning simulatsioonülesande ja praktilise ülesande sooritamise asjaolud.
		4. Vestluse osana hinnatakse kutsestandardi osas A5 toodud tööks vajalike isikuomaduste olemasolu.
	1. Viie valdkonna koondtulemuse põhjal otsustatakse toitumisterapeudi kutse andmise kulg.
	2. Toitumisterapeut ei saa kutset juhul, kui
		1. Taotleja ei ole esitanud vajalikke dokumente või läbinud hindamise nelja etappi.
		2. Taotlejal ei ole vajalikku kompetentsust, hindamise koondtulemus ei vasta miinimumnõuetele.
	3. Taastõendamisel rakendatakse punkte 3.2.1. ja 3.2.6.
31. **Hindamiskriteeriumid.**
	1. Toitumisterapeudi kutse andmise hindamisvaldkonnad ja kriteeriumid.

|  |  |  |  |  |  |
| --- | --- | --- | --- | --- | --- |
|  | **1. Dokumentide põhjal hindamine** | **2. Kirjalik test** | **3. Simulatsioon** | **4. Praktiline ülesanne** | **5. Vestlus** |
| **Kutse andmiseks vajalikud kriteeriumid on täidetud** | Erialane kõrgharidus või kõrgharidus koos toitumisteraapia täiendkoolitusega, soovitatavalt on taotlejal 260 tunni ulatuses täiendkoolitusi | Soovitavalt 1 aasta täiskoormusega tervishoiu või toitumisnõustamise/-teraapia alast töökogemust Toitumisteraapiaalase tööperspektiivi ja arengusuundade kirjeldus on esitatud ning hinnatud vähemalt 4-le punktile 10 punkti skaalal | Üle 75% punktidest eksami 1. või 2. katsel |  Üle 75% simulatsioon ülesande kriteeriumitest täidetud | Üle 75% praktilise ülesande kriteeriumitest täidetud | Üle 75% vestluse kriteeriumitest täidetud |
| **Kutseandmiseks vajalikud kriteeriumid ei ole täidetud** | Sobivat haridust ja/või toitumisteraapia täiendkoolitustel ei ole osaletud | Toitumisteraapiaalase tööperspektiivi ja arengusuundade kirjeldus puudub või on hinnatud alla 4 punkti | 0-74% punktidest eksami mõlemal katsel, praktilist ülesannet seoses sellega ei korraldata | 0-74% simulatsioon ülesande kriteeriumitest täidetud | 0-74% praktilise ülesande kriteeriumitest täidetud | 0-74% vestluse kriteeriumitest täidetud |

* 1. Toitumisteraapiaalaste tegevusnäitajate hindamiskriteeriumid ja –meetodid

|  |  |  |
| --- | --- | --- |
| **Tegevusnäitaja** | **Kriteerium** | **Hindamismeetod** |
| **Kutset läbiv kompetents** |
| Täiendab tööalaseid teadmisi läbi pideva professionaalse arengu; läheneb ülesannetele loovalt; |  | Dokumentide alusel: CV ja täiendkoolitused/konverentsid, vestlus |
| Reageerib muutustele ja kohaneb nendega hästi; talub pinget ja tuleb toime tagasilöökidega; | Toitumisterapeut reageerib muutustele, kohaneb nendega hästi, talub pinget ja tuleb toime tagasilöökidega | Praktiline ülesanne, vestlus |
| Planeerib oma aega, töötab süsteemselt ja organiseeritult; jälgib juhendeid ja protseduure; | Nõustamine on läbi viidud süsteemselt ja organiseeritult ning aega ratsionaalselt kasutades.  | Praktiline ülesanne, test |
| On orienteeritud kliendi rahulolule, pakub kvaliteetset teenust või toodet, mis vastab kokkulepitud standarditele; | Vastavalt püsitatud eesmärkidele on kliendile koostatud sobiv toitumis- ja tegevuskava, mis on kooskõlastatud kliendi soovide, individuaalsete ja haiguspuhuste vajaduste ning rahvusspetsiifiliste ja tasakaalustatud toitumissoovitustega | Praktiline ülesanne, test, simulatsioonülesanne, vestlus |
| Järgib oma töös kõiki asjakohaseid õigusakte; | Nõustamisprotsess on dokumenteeritud terviklikult (olemas on kõik protsessi põhiosad)  | Praktiline ülesanne, test, simulatsioonülesanne |
| Kasutab oma töös arvutit tasemetel AO1-7 (vt kutsestandard lisa 1); |  | Dokumentide alusel: esitatud dokumentide vormistamine ja saatmine |
| Kasutab oma töös eesti keelt tasemel B2 (vt kutsestandard lisa 2); |  | Dokumentide alusel: esitatud dokumendid ja kirjavahetus |
| Tagab kliendi turvalisuse ja järgib keskkonnaohutusnõudeid; | Nõustamisprotsess on dokumenteeritud terviklikult (olemas on kõik protsessi põhiosad)  | Praktiline ülesanne, test |
| Vajadusel annab esmaabi; |  | Dokumentide alusel: CV ja täiendkoolitused, test |
| Dokumenteerib ja põhjendab kõik tegevuse etapid, oma otsused ja tulemused (nt hindamistulemused, nõustamise sisu, tegevusplaan, nõustamise tulemused, nõustamise käigus tekkinud suhtlemise probleemid, kokkuvõtted jm), kasutades korrektset erialaterminoloogiat ja riigikeelt ning säilitab dokumendid, lähtudes andmekaitse nõuetest; | Nõustamis- ja teraapiaprotsessi kirjeldus on struktureeritud ja arusaadav, s.h on kirjeldatud tehtud otsused, rakendatud põhimetoodikad ja tulemusedToitumisnõustamisel kasutatud erialane terminoloogia on korrektneToitumisnõustamisega seonduvad dokumendid on lähtuvalt andmekaitsenõuetest säilitatud | Praktiline ülesanne, test, simulatsioonülesanne, vestlus |
| Orienteerub kaasaegses erialases kirjanduses ja on kursis erialaste tõenduspõhiste teadusuuringute tulemustega; | Toitumisnõustamisel jagatud soovitused ja juhised on tõenduspõhised. Toitumisterapeut on viidanud erinevatele erialastele allikatele, mis toetavad tema tegevuse tõenduspõhisust | Praktiline ülesanne, test, simulatsioonülesanne, vestlus |
| Arendab ja leiab toimivaid lahendusi kutsealastele probleemidele ning prognoosib nende mõjusid |  | Simulatsioonülesanne, praktiline ülesanne |
| Teeb koostööd erialaorganisatsioonidega; rakendab iseseisvalt ja koostöös tervise-, sotsiaal- ja teiste alade töötajatega (nt perearstid, ämmaemandad, tervisedendusspetsialistid, sotsiaaltöötajad, pedagoogid jt) kogukonnapõhiseid preventatiivseid meetmeid (nt loengud, teabematerjalid jne); | Kliendile/patsiendile on vajadusel kaasa antud juhendmaterjalid toiduvalikute tegemiseks ja ostude sooritamiseks | Praktiline ülesanne, test Dokumentide alusel: CV ja tööperspektiivide kirjeldus, vestlus |
| Loeb analüüsivalt erialast teaduslikku kirjandust | Nõustamisel jagatud soovitused ja juhised on tõenduspõhised. Toitumisterapeut on viidanud erinevatele erialastele allikatele, mis toetavad tema tegevuse tõenduspõhisust | Praktiline ülesanne, simulatsioonülesanne, vestlus |
| Küsib kliendilt tagasisidet, annab kliendile tagasisidet; | Kliendilt on küsitud ja on antud tagasisidet. Toitumisterapeut märkab ka väikesi positiivseid muudatusi kliendi arengus ja juhib neile tähelepanu, kui klient/patsient on ka varasemalt toitumisharjumuste muutmisega tegelenud. | Praktiline ülesanne |
| Lähtub oma töös kutse-eetikast (vt <http://toitumisnoustajad.ee/uhingust/toitumisnoustaja-eetika-koodeks/>). | Toitumisterapeut lähtub oma töös kutse-eetikast | Praktiline ülesanne, test, vestlus |
| **Kliendi toitumise ja eluviisi hindamine** |
| Hindab kliendi toitumuslikke vajadusi, arvestades tema tervise seisundit, ravi ja eluviisi, kasutades toidupäeviku andmeid; | Toitumisharjumuste, toitumuse, tervisliku seisundi, ravi ja eluviisi hindamiseks on kasutatud sobivaid hindamismeetodeid ja –vahendeid, sh toidupäeviku andmeid ja vajadusel tõenduspõhist riiklikult tunnustatud toitumisprogrammi [www.nutridata.ee](http://www.nutridata.ee)Patsiendi energeetilised ja toitainelised vajadused on adekvaatselt kalkuleeritud arvestades eesmärke, toitumust, ja liikumisharjumusiPatsiendi toitumisest tingitud võimalikud energeetilised ja toitainelised defitsiidid on adekvaatselt hinnatud ja dokumenteeritudToitumisharjumuste, füüsilise koormuse ja tervisliku seisundi hindamise tulemused on esitatud süstemaatiliseltPeamised liikumis- ja/või toitumisalased probleemid on kirjeldatud, mis on arusaadavalt seotud hindamistulemustega | Praktiline ülesanne, test, simulatsioonülesanne |
| Analüüsib hindamistulemusi ja selgitab välja kliendi toitumuslikud probleemid, kasutades selleks sobivaid meetodeid (nt tõenduspõhised testid, kehamassi indeksi määramine, jm), vajadusel soovitab pöörduda kliendil teiste spetsialistide juurde, kasutab vajadusel tõenduspõhist riiklikult tunnustatud toitumisprogrammi [www.nutridata.ee](http://www.nutridata.ee). | Klienti on küsitletud lähtudes pöördumise põhjustest ja kliendi lugu on kogutud arvestades seniseid terviseprobleeme, ravi ja eluviise. Vajadusel on soovitatud pöörduda erialaspetsialisti pooleToitumisharjumuste, toitumuse, tervisliku seisundi, ravi ja eluviisi hindamiseks on kasutatud sobivaid hindamismeetodeid ja –vahendeid, sh toidupäeviku andmeid ja vajadusel tõenduspõhist riiklikult tunnustatud toitumisprogrammi www.nutridata.ee | Praktiline ülesanne, test, simulatsioonülesanne |
| **Toitumise- ja eluviisi muutmise eesmärkide püstitamine ja sekkumisplaani koostamine** |
| Koostöös kliendiga püstitab toitumise ja elustiiliga seotud hinnatavad, realistlikud ja kliendi vajadusest ja soovidest lähtuvad lühi- ja pikaajalised eesmärgid; | Koostöös kliendi/patsiendiga on püstitatud lühi- ja pikaajalised eesmärgid, lähtudes kliendi/patsiendi* Vajadustest ja soovidest
* Tegevusvõimest
* Osalusvõimest
* Klienti/patsienti ümbritseva keskkonna faktoritest
* East
* Arengutasemest

Toitumisteraapiaga seotud eesmärgid on kliendi-/patsiendikesksed ja mõõdetavad. Orienteeritud on pikaajalisele ja realistlikule tulemuse saavutamisele | Praktiline ülesanne, test, vestlus |
| Koostab vastavalt püstitatud eesmärkidele kliendile sobiva toitumis- ja tegevuskava (vajadusel kliendispetsiifilise menüü), arvestades kliendi individuaalseid ja haiguspuhuseid vajadusi, tasakaalustatud ja rahvusspetsiifilisi toitumissoovitusi; koostab haigusspetsiifilisi toitumisplaane ja määrab vajadusel eridieete; kooskõlastab tegevuskava kliendiga. | Vastavalt püsitatud eesmärkidele on kliendile koostatud sobiv toitumis- ja tegevuskava, mis on kooskõlastatud kliendi, tema individuaalsete ja haiguspuhuste vajaduste ning rahvusspetsiifiliste ja tasakaalustatud toitumissoovitustegaKliendile on vajadusel jagatud tõenduspõhiseid haigusspetsiifilisi toitumissoovitusi ning vajadusel soovitatud toidu tõhustamist täisväärtuslike toitelahuste/pulbrite või toidulisanditega lähtudes kliendi probleemist ja toitumise eripäradestVajadusel on kliendile koostatud haigusspetsiifiline toitumisplaan või määratud eridieetEridieet või toitumissoovitus vastab tasakaalustatud toitumise printsiibile ja katab patsiendi toitumuslikud vajadused, on kliendile vastuvõetav ja reaalselt järgitavPatsienti on teavitatud tasakaalustamata toitumise ning toitumispiirangutega kaasas käivatest võimalikest toitumuslikest defitsiitidestKlienti on juhendatud toitumise tegevuskava järgima. Klienti/patsienti on vajadusel nõustatud ja juhendatud vajaminevate abivahendite osas (nt köögikaal).Kliendil on aidatud saadud informatsiooni mõtestada ja muutuste tegemist on toetatud. Toitumisterapeut võimestab patsienti positiivsetele saavutustele keskendudes | Praktiline ülesanne, test, simulatsioonülesanne |
| **Toitumisnõustamine ja/või -teraapia** |
| Juhendab klienti ja vajadusel tema võrgustiku liikmeid tervislikult toituma ja annab haigusspetsiifilisi toitumissoovitusi ning soovitab vajadusel lisatoitaineid, lähtudes kliendi probleemist; | Klienti on juhendatud toitumise tegevuskava järgima. Klienti/patsienti on vajadusel nõustatud ja juhendatud vajaminevate abivahendite osas (nt köögikaal)Kliendile on vajadusel jagatud tõenduspõhiseid haigusspetsiifilisi toitumissoovitusi ning vajadusel soovitatud toidu tõhustamist täisväärtuslike toitelahuste/pulbrite või toidulisanditega lähtudes kliendi probleemist ja toitumise eripäradestToitumisterapeut on vajadusel juhendanud ka kliendi/patsiendi lähivõrgustikku tervislikult toituma | Praktiline ülesanne, test, vestlus |
| Toetab ja võimestab klienti ja/või tema võrgustiku liikmeid kliendile sobivate terapeutiliste sekkumiste puhul (sh eridieet, lisatoitainete kasutamine, elulaadi muutused jm); aitab märgata edusamme ja tunda ära ohumärke ning teavitab klienti sellest. | Klienti on teavitatud peamistest teabeallikatest või sooritatud vajadusel teabeotsing koos kliendigaKliendil on aidatud saadud informatsiooni mõtestada ja muutuste tegemist on toetatud. Toitumisterapeut võimestab patsienti positiivsetele saavutustele keskendudes | Praktiline ülesanne |
| **SPETSIALISEERUMINE: Kliiniline toitumisteraapia**  |
| Korraldab patsientide haiglasisest toitumist (sh kunstlik toitmine) ja vastutab tervisliku ja patsientide vajadustele vastavate menüüde koostamise eest; | Toitumisterapeut on kliinilise toitmise vajadusel või operatsioonieelsetele ja –järgsetele patsientidele koostanud tõenduspõhise toitmisraviplaani (või ravimenüü) vastavalt patsiendi diagnoosile, prognoosile ja vajadusteleToitumisterapeut on adekvaatselt hinnanud ja arvestanud toitmisravi näidustuste ja vastunäidustuste olemasoluToitumisterapeut on andnud vajadusel juhised korraldada patsiendi haiglasisest toitmist (sh kunstlik toitmine) ja vastutab vajadusele vastava menüü koostamise eestPatsiendile on koostatud jälgimis- ja sekkumisplaan kliinilise toitmise kõrvaltoimete tekke vältimiseks ja hindamiseksPatsiendi toitumuse, toitmise ja toitumise hindamine ja käsitlus haiguse ja ravi erinevates etappides on süstemaatiline ja järjepidev | Simulatsioonülesanne, test |
| Koostab ravimenüüd kõikidele patsiendigruppidele, sh ägedate haigusjuhtumite korral, lähtudes patsiendi diagnoosist, seisundist ja ravimeeskonnalt saadud teabest; | Patsiendile soovitatav toitumine on kalkuleeritud arvestades anamneesi, terviseprobleeme, ravi ja teisi määratud teenuseidPatsiendi energeetilised ja toitainelised vajadused on adekvaatselt kalkuleeritud arvestades anamneesi, liikumisharjumusi, terviseprobleeme ja ravi Vastavalt püsitatud eesmärkidele on patsiendile koostatud sobiv toitumiskava või eridieet, mis lähtub tõenduspõhistest haigusspetsiifilistest soovitustest ning patsiendi diagnoosist, seisundist ja ravimeeskonna poolt saadud teabest | Simulatsioonülesanne, test |
| Koostab ravimenüüd operatsioonieelsetele ja -järgsetele patsientidele; nõustab patsiente, lähtudes diagnoosist, seisundist ja ravimeeskonnalt saadud teabest; | Toitumisterapeut on kliinilise toitmise vajadusel või operatsioonieelsetele ja –järgsetele patsientidele koostanud tõenduspõhise toitmisraviplaani (või ravimenüü) vastavalt patsiendi diagnoosile, prognoosile ja vajadustelePatsiendile soovitatav toitumine on kalkuleeritud arvestades anamneesi, terviseprobleeme, ravi ja teisi määratud teenuseid Klienti on juhendatud toitumise tegevuskava järgima. Klienti/patsienti on vajadusel nõustatud ja juhendatud vajaminevate abivahendite osas (nt köögikaal)Kliendile on vajadusel jagatud tõenduspõhiseid haigusspetsiifilisi toitumissoovitusi ning vajadusel soovitatud toidu tõhustamist täisväärtuslike toitelahuste/pulbrite või toidulisanditega lähtudes kliendi probleemist ja toitumise eripäradest | Simulatsioonülesanne, praktiline ülesanne, test |
| Vajadusel korraldab ravimenüüde kohandamise ja muutmise, lähtudes patsiendi individuaalsest seisundist ja haiguse eripärast; | Vajadusel korraldab ravimenüü kohandamise või muutmise, lähtudes patsiendi individuaalsest seisundist ja haiguse eripärast | Simulatsioonülesanne, test, vestlus |
| Koostab patsientide gruppidele haiguspuhuseid toitumisjuhiseid väljaspool tervishoiuasutust toimetulekuks. | Toitumisterapeut on koostanud vajadusel patsiendile või tema lähedastele haiguspuhuseid toitumisjuhiseid ja/või toitmisjuhised väljaspool tervishoiuasutust või iseseisvalt toimetulekuks | Simulatsioonülesanne, test, vestlus |

* 1. Toitumisterapeudi kirjaliku testi teemad vastavalt tegevusnäitajatele ja teadmistele (koos toitumisnõustajale rakenduvate kirjaliku testi teemadega):
1. Anatoomia
2. Füsioloogia, seedimine ja imendumine (sh seos haigustega)
3. Biokeemia (sh seos haigustega)
4. Energiabilanss ja energiavajadus
5. Makro- ja mikrotoitainete vajadus ja ainevahetus
6. Toitumisnõustamise seadusandlik raamistik
7. Tervishoiuteenuste korraldamise alused
8. Andmekaitse ja andmete töötlemise alused
9. Infoallikad ja infootsingu alused
10. Toitumise epidemioloogia, tõenduse tugevus
11. Tõenduspõhised andmeallikad toitumises, andmete kvaliteet
12. Kriitiline mõtlemine/teaduskommunikatsioon
13. Toitumise ja tervise indikaatorid, nende mõõtmine ja jälgimine
14. Füüsilise koormuse hindamise meetodid
15. Anamnees ja vajaduste hindamine
16. Tõenduspõhised toitumise hindamise meetodid ja testid
17. Toidupäeviku meetod ja andmete kvaliteet
18. Menüü analüüsi põhimõtted
19. Riiklikult tunnustatud toitumisprogramm [www.nutridata.ee](http://www.nutridata.ee)
20. Toiduhügieen (keemiline, bioloogiline ja füüsikaline ohutus)
21. Toidu lisaained ja toidulisandid, nende kasutamise üldpõhimõtted, toidu lisaaineid ja toidulisandeid puudutavad ohutusnõuded
22. Toidulisandite vajadus, manustamise viisid ja soovitatavad piirnormid
23. Peamised toiduainetetööstuses kasutatavad toidu lisaained
24. Eestis aktsepteeritud ravi- ja tegevusjuhendid
25. Eesti toitumis-, toidu ja liikumissoovitused
26. Toitumine erinevates vanusegruppides
27. Kehakaalu mõjutavad faktorid
28. Tervislikud ja põhjendatud kehakaalu langetamise ja kaalu tõstmise viisid
29. Toitumise seos enamlevinud haigustega (südame-veresoonkonna haigused, metaboolne sündroom, vaimne tervis)
30. Toitumine erineva tasemega kehalise koormuse puhul
31. Liigse füüsilise koormuse negatiivne mõju kehale, tugiliikumisaparaadi ülekoormusseisundid
32. Spordialast tulenevad toitumise vajadused
33. Toidulisandid lähtuvalt kehalisest koormusest ja spordialast
34. Spordis keelatud ained, nende õiguslik raamistik
35. Töökeskkonna ohutus
36. Kliendikäsitluse alused
37. Nõustamispsühholoogia
38. Nõustamis- ja intervjueerimistehnikad
39. Komplitseeritud kliendisuhtluse juhtimine, kaebuste menetlemine
40. Eetika, huvide käsitlemise alused
41. Töö kliendi tugivõrgustikuga
42. Sidusrühmade (arstid, õed, toitumisterapeut, psühholoog, lastekaitse, sotsiaaltöötaja, pedagoog) töö raamistik
43. Esmaabi
44. Toiduvalmistamise alused
45. Toiduained ja nende tarbimise mõju tervisele
46. Tervisele ohtlikud seisundid
47. Haigustepuhune toitumine seedekulgla haiguste puhul
48. Haigustepuhune toitumine kasvajaliste protsesside puhul
49. Enamlevinumad dieedid ja nende tulemuslikkus
50. Eridieedid, nende vajadus

Kliinilisele toitumisteraapiale spetsialiseerudes lisanduvad eelpool loetletule järgnevad eksamiteemad:

1. Mikrobioloogia alused
2. Toidutehnoloogia alused
3. Parenteraalne ja enteraalne toitmine
4. Toitumine (s.h. toitmine) ägedate haiguste puhul
5. Toitumine (s.h. toitmine) krooniliste haigusseisundite korral
6. Toitumine (s.h. toitmine) kirurgiliste sekkumiste korral, operatsioonieelselt- ja järgse seisundi korral
7. Haiguspuhused toitumisjuhised, allikad
8. Toitumise ja toitmise ning selle efektiivsuse jälgimise meetodid
9. Haiguspuhuse toitlustamise korraldus
10. Ravitoitlustamise nomenklatuur ja põhialused
11. Ravi- ja õendusplaani koostamise ja jälgimise alused
12. **Hindamisjuhend hindajale**
	1. Hindab, kas dokumentides esitatud info vastab nõuetele.
	2. Täidab kirjaliku testi, simulatsioonülesande, praktilise ülesande ja vestluse hindamislehed (hindamisstandardi lisa 2).
	3. Lähtub hindamisel ette antud kriteeriumitest ning enda professionaalsetest kogemustest ja teadmistest.
	4. Märgib kriteeriumid vastavalt enda arvamusele „täidetud“ või „mitte täidetud“ või saadud punktid. Vajadusel lisab kommentaari. Kommentaari kirjutamine on kindlasti kohustuslik siis, kui kriteerium hinnatakse „mitte täidetud.“
	5. Testi hindamisel hindab avatud küsimuste vastuste tulemusi (vastav/ ei ole vastav).
	6. Simulatsioonülesande hindamisel kasutab vormikohast hindamislehte (hindamisstandardi lisa 2).
	7. Praktilise ülesande hindamisel kasutab vormikohast hindamislehte (hindamisstandardi lisa 2).
	8. Vestluse hindamisel kasutab vormikohast hindamislehte (hindamisstandardi lisa 2).
	9. Saadab hindamistulemused pärast iga hindamist hindamiskomisjoni esimehele tagasi esimesel võimalusel, kuid mitte hiljem kui 15 päeva pärast dokumentide saamist.
	10. Hindamistulemuste vormistamine

5.9.1. Kokkuvõtva hindamisvormi vormistab hindamiskomisjoni esimees. Protokolli märgitakse hindamise läbiviimise aeg, koht, hindamise keel, hinnatud/hindamata jäänud kompetentsid, hindamiskomisjoni ettepanek kutse andmise/mitteandmise kohta.

5.9.2. Hindamisvormi allkirjastavad hindamiskomisjoni liikmed ja esimees ning kutsekomisjoni esimees.

5.9.3. Hindamisvorm on kutse andja ametlik tagasiside taotlejale.

5.9.4. Hindamistulemuste alusel vormistatakse eraldi hindamisprotokoll kutsekomisjonile esitamiseks.

1. **Hindamisega seotud vormid**

Lisa 1. Kutse taotlemise avaldus

Lisa 2. Vormid hindajale

Lisa 3. Vorm hindamiskomisjoni esimehele

**Lisa 1. Kutse taotlemise avaldus**

## KUTSE TAOTLEMISE AVALDUS: TOITUMISTERAPEUT

|  |  |
| --- | --- |
| **TAOTLEJA** | *(Täidab taotleja)* |
| Ees- ja perekonnanimi |  |
| Isikukood |  |
| Elukoha aadress |  |
| Kontakttelefon |  |
| E-post |  |
| Teadete edastusviis |  |
| Tööandja/õppeasutuse nimi, aadressKontaktisiku nimi ja telefon |  |
| **TAOTLETAV KUTSENIMETUS JA -TASE** *(Täidab taotleja)* |
| **ESMANE-/KORDUSEKSAM***(Täidab taotleja)* |
| **AVALDUSELE LISATUD****DOKUMENTIDE LOETELU** | **Lehti** | **Märge vastavuse kohta***(Täidab asjaajaja)* |
| isikut tõendava dokumendi koopia |  |  |
| curriculum vitae (CV) või väljatrükk avalikust CV-st |  |  |
| haridust tõendavate dokumentide koopiad |  |  |
| täiendkoolitust või varasemat kvalifikatsiooni tõendavate dokumentide koopiad |  |  |
| tööalase tegevuse ja kutsestandardiga seotud tööperspektiivi ning arengusuundade kirjeldus (kuni 4000 tähemärki |  |  |
| portfoolio (töid tutvustav mapp), publikatsioonide loetelu vms (soovi korral) |  |  |
| töökogemust tõendav dokument (soovitavalt) |  |  |
| maksekorraldus tasumise kohta |  |  |
| **Olen nõus kokkulepitud ajavahemikus komisjoni poolt suunatud kliendi nõustamise läbiviimiseks (praktiline üleesanne), mis toimub soovitavalt taotleja tavapärases nõustamiskeskkonnas. Selle osana saan kutse andjalt eelinfo (kliendi/patsiendi kirjeldus), nõustamise järgselt saadan nõustamise helisalvestuse ja nõustamise dokumenteeritud tulemused.** |
| Olen nõus/ei ole nõus kutse saamisel oma andmete avalikustamisega Kutsekoja veebilehelOlen nõus/ei ole nõus kutse saamisel oma andmete avalikustamisega Eesti Tervisedenduse Ühingu veebilehel |
| **Soovin taodelda kliinilise toitumisteraapia spetsialiseerumist: jah ei** |
| **KUTSE TAOTLEJA***Allkiri Kuupäev* |

**Lisa 2. Vormid hindajale**

1. **Kutseeksami hindamisleht**

Testi iga küsimust hinnatakse kas vastav või ei ole vastav.

1. **Simulatsioonülesande hindamisleht (osad 10-15 hinnatakse kliinilise toitumisteraapia spetsialiseerumise puhul)**

|  |  |  |  |
| --- | --- | --- | --- |
| **Jrk** | **Kriteerium** | **Hinnang** | **Hindaja kommentaar** |
| **Jah** | **Ei** |
|  | Lahendusprotsess on dokumenteeritud terviklikult. Toitumisega seotud dokumentatsioonis kasutatud erialane terminoloogia on korrektne |  |  |  |
|  | Patsiendile soovitatav toitumine on kalkuleeritud arvestades anamneesi, terviseprobleeme, ravi ja teisi määratud teenuseid  |  |  |  |
|  | Patsiendi energeetilised ja toitainelised vajadused on adekvaatselt kalkuleeritud arvestades anamneesi, liikumisharjumusi, terviseprobleeme ja ravi |  |  |  |
|  | Toitumusliku seisundi, füüsilise seisundi ja terviseseisundi hindamise tulemused on esitatud süstemaatiliselt |  |  |  |
|  | On püstitatud lühi- ja pikaajalised eesmärgid, lähtudes patsiendi soovidest, vajadusest, võimalustest, haigusest ja prognoosist |  |  |  |
|  | Vastavalt püsitatud eesmärkidele on patsiendile koostatud sobiv toitumiskava või eridieet, mis lähtub tõenduspõhistest haigusspetsiifilistest soovitustest ning patsiendi diagnoosist, seisundist ja ravimeeskonna poolt saadud teabest |  |  |  |
|  | Patsiendi toitumist on hinnatud toitainete defitsiitide tekkeriski osas ning vajadusel soovitatud toitumiskavas lisatoitaineid, lähtudes toitumuslikest eripäradest või/ja terviseprobleemist  |  |  |  |
|  | Toitumiskava on tõenduspõhine. Toitumisterapeut on viidanud erinevatele erialastele allikatele, mis toetavad tema tegevuse tõenduspõhisust |  |  |  |
|  | Toitumisterapeut on kliinilise toitmise vajadusel või operatsioonieelsetele ja –järgsetele patsientidele koostanud tõenduspõhise toitmisraviplaani (või ravimenüü) vastavalt patsiendi diagnoosile, prognoosile ja vajadustele |  |  |  |
|  | Toitumisterapeut on adekvaatselt hinnanud ja arvestanud toitmisravi näidustuste ja vastunäidustuste olemasolu |  |  |  |
|  | Toitumisterapeut on andnud vajadusel juhised korraldada patsiendi haiglasisest toitmist (sh kunstlik toitmine) ja vastutab vajadusele vastava menüü koostamise eest |  |  |  |
|  | Patsiendile on koostatud jälgimis- ja sekkumisplaan kliinilise toitmise kõrvaltoimete tekke vältimiseks ja hindamiseks |  |  |  |
|  | Patsiendi toitumuse, toitmise ja toitumise hindamine ja käsitlus haiguse ja ravi erinevates etappides on süstemaatiline ja järjepidev |  |  |  |
|  | Vajadusel korraldab ravimenüü kohandamise või muutmise, lähtudes patsiendi individuaalsest seisundist ja haiguse eripärast |  |  |  |
|  | Toitumisterapeut on koostanud vajadusel patsiendile või tema lähedastele haiguspuhuse~~i~~d toitumisjuhiseid või/ja toitmisjuhised väljaspool tervishoiuasutust või iseseisvalt toimetulekuks. |  |  |  |
|  | **KOKKU** |  |  |  |

**TULEMUS: \_\_\_\_\_\_\_/75x100 🡪 \_\_\_\_\_\_\_%**

1. **Praktilise ülesande hindamisleht**

|  |  |  |  |
| --- | --- | --- | --- |
| **Jrk** | **Kriteerium** | **Hinnang** | **Hindaja kommentaar** |
| **Jah** | **Ei** |
| 1 | Nõustamisprotsess on dokumenteeritud terviklikult (olemas on kõik protsessi põhiosad) |  |  |  |
| 2 | Klienti on küsitletud lähtudes pöördumise põhjustest ja kliendi lugu on kogutud arvestades seniseid terviseprobleeme, ravi ja eluviise |  |  |  |
| 3 | Toitumisharjumuste, toitumuse, tervisliku seisundi, ravi ja eluviisi hindamiseks on kasutatud sobivaid hindamismeetodeid ja –vahendeid, sh toidupäeviku andmeid ja vajadusel tõenduspõhist riiklikult tunnustatud toitumisprogrammi www.nutridata.ee |  |  |  |
| 4 | Toitumisharjumuste, füüsilise koormuse ja tervisliku seisundi hindamise tulemused on esitatud süstemaatiliselt |  |  |  |
| 5 | Peamised liikumis- ja/või toitumisalased probleemid on kirjeldatud ning arusaadavalt seotud hindamistulemustega |  |  |  |
| 6 | Koostöös kliendi/patsiendiga on püstitatud lühi- ja pikaajalised eesmärgid, lähtudes kliendi/patsiendi* Vajadustest ja soovidest
* Tegevusvõimest
* Osalusvõimest
* Klienti/patsienti ümbritseva keskkonna faktoritest
* East
* Arengutasemest jne
 |  |  |  |
| 7 | Toitumisteraapiaga seotud eesmärgid on kliendi-/patsiendikesksed ja mõõdetavad. Orienteeritud on pikaajalisele ja realistlikule tulemuse saavutamisele |  |  |  |
| 8 | Patsiendi energeetilised ja toitainelised vajadused on adekvaatselt kalkuleeritud arvestades eesmärke, toitumust, ja liikumisharjumusi |  |  |  |
| 9 | Patsiendi toitumisest tingitud võimalikud energeetilised ja toitainelised defitsiidid on adekvaatselt hinnatud ja dokumenteeritud |  |  |  |
| 10 | Patsienti on teavitatud tasakaalustamata toitumise ning toitumispiirangutega kaasas käivatest võimalikest toitumuslikest defitsiitidest |  |  |  |
| 11 | Vastavalt püsitatud eesmärkidele on kliendile koostatud sobiv toitumis- ja tegevuskava, mis on kooskõlas kliendi soovide, individuaalsete ja haiguspuhuste vajaduste ning rahvusspetsiifiliste ja tasakaalustatud toitumissoovitustega |  |  |  |
| 12 | Klienti on juhendatud toitumise tegevuskava järgima. Klienti/patsienti on vajadusel nõustatud ja juhendatud vajaminevate abivahendite osas (nt köögikaal) |  |  |  |
| 13 | Kliendile on vajadusel jagatud tõenduspõhiseid haigusspetsiifilisi toitumissoovitusi ning vajadusel soovitatud toidu tõhustamist täisväärtuslike toitelahuste/pulbrite või toidulisanditega lähtudes kliendi probleemist ja toitumise eripäradest |  |  |  |
| 14 | Toitumisterapeut on vajadusel juhendanud ka kliendi/patsiendi lähivõrgustikku  |  |  |  |
| 15 | Kliendile/patsiendile on vajadusel kaasa antud juhendmaterjalid toiduvalikute tegemiseks ja ostude sooritamiseks |  |  |  |
| 16 | Klienti on teavitatud peamistest teabeallikatest või sooritatud vajadusel teabeotsing koos kliendiga |  |  |  |
| 17 | Kliendil on aidatud saadud informatsiooni mõtestada ja muutuste tegemist on toetatud. Toitumisterapeut võimestab patsienti positiivsetele saavutustele keskendudes |  |  |  |
| 18 | Toitumisnõustamisel jagatud soovitused ja juhised on tõenduspõhised. Toitumisterapeut on viidanud erinevatele erialastele allikatele, mis toetavad tema tegevuse tõenduspõhisust |  |  |  |
| 19 | Kliendilt on küsitud ja on antud tagasisidet. Toitumisterapeut märkab ka väikesi positiivseid muudatusi kliendi arengus ja juhib neile tähelepanu, kui klient/patsient on ka varasemalt toitumisharjumuste muutmisega tegelenud |  |  |  |
| 20 | Vajadusel on soovitatud pöörduda erialaspetsialisti poole |  |  |  |
| 21 | Nõustamine on läbi viidud süsteemselt ja organiseeritult ning aega ratsionaalselt kasutades |  |  |  |
| 22 | Nõustamis- ja teraapiaprotsessi kirjeldus on struktureeritud ja arusaadav, s.h on kirjeldatud tehtud otsused, rakendatud põhimetoodikad ja tulemused |  |  |  |
| 23 | Toitumisterapeut reageerib muutustele, kohaneb nendega hästi, talub pinget ja tuleb toime tagasilöökidega |  |  |  |
| 24 | Toitumisterapeut lähtub oma töös kutse-eetikast |  |  |  |
| 25 | Toitumisnõustamisega seonduvad dokumendid on säilitatud lähtuvalt andmekaitsenõuetest |  |  |  |
| 26 | Vajadusel on kliendile koostatud tõenduspõhine haigusspetsiifiline toitumisplaan või määratud eridieet |  |  |  |
| 27 | Eridieet või toitumissoovitus vastab tasakaalustatud toitumise printsiibile ja katab patsiendi toitumuslikud vajadused, on kliendile vastuvõetav ja reaalselt järgitav |  |  |  |
|  | **KOKKU** |  |  |  |

 **TULEMUS: \_\_\_\_\_\_\_/75x100 🡪 \_\_\_\_\_\_\_%**

1. **Vestluse hindamisleht**

|  |  |  |
| --- | --- | --- |
| **Kriteerium**  | **Hinnang**  | **Punktid**  |
| **Töömotivatsioon** | Omab kindlat soovi töötada toitumisterapeudina; omab ettekujutust töö korraldusest ja erinevate patsientidega seotud töö problemaatikast. Esitab veenvalt oma nägemust tööperspektiivist ja arengusuundadest. | **5** |
|  | Omab soovi töötada toitumisterapeudina, ei ole kursis kutsestandardiga terviklikult ja erinevate patsientidega seotud töö problemaatikaga, kuid on valmis arenema perspektiivis ning on võimeline toitumisterapeut tööga toime tulema. Esitab oma nägemuse tööperspektiivist ja arengusuundadest. | **4** |
|  | Initsiatiiv töötada toitumisterapeudina on olemas, kuid puudub ettekujutus nii töö korraldamisest kui ka erinevate patsientidega seotud problemaatikast. Esitab üldisena oma nägemuse tööperspektiivist ja arengusuundadest. | **3** |
|  | Huvi toitumisterapeudi kutse omandamise vastu on väike, ei ole kursis töö korralduse ega patsientidega seotud problemaatikatega. Omab vähest nägemust tööperspektiivist ja arengusuundadest. | **2** |
|  | Valis taotletava kutse juhuslikult, ei ole kursis töö korralduse ega patsientidega seotud problemaatikaga. Ei oma nägemust tööperspektiivist ja arengusuundadest. | **1** |
| **Kutseala tundmine ja tööks vajalikud isikuomadused** | Selge ettekujutus toitumisterapeudi tööst ja erinevatest edasiõppimise ja karjääri võimalustest, oskab ennast tulevikus siduda toitumisterapeudi tööga tervishoiusüsteemis laiemalt, omab teadmisi erinevatest toitumise, toitumisteraapia ja toitmise valdkondadest. Oskab vastata kõigile kirjalikku testi ja simulatsioonülesande teostamist puudutavatele küsimustele. On otsustusvõimeline ja analüütilise mõtlemisega. | **5** |
|  | Selge ettekujutus toitumisterapeudi tööst, ent ei ole täpselt kursis täiendõppimise ja karjääri võimalustega. Oskab vastata enamusele kirjalikku testi ja simulatsioonülesande teostamist puudutavatele küsimustele. On enamasti otsustusvõimeline ja analüütilise mõtlemisega. | **4** |
|  | Omab ühekülgset ettekujutust toitumisterapeudi tööst, loodab kutse taotlemise käigus saada selgust ka oma tulevase karjääri planeerimisel. Ei oska asjakohaselt vastata osadele testi ja simulatsioonülesannet puudutavatele küsimustele. On keskmise otsustusvõime ja analüütilise mõtlemisega. | **3** |
|  | Ei oma täpset ülevaadet toitumisterapeudi tööst, ei vasta asjakohaselt esitatud kirjaliku testi ja simulatsioonülesannet puudutavatele küsimustele. On vähese otsustusvõime ja analüütilise mõtlemisega. | **2** |
|  | Ei oma eelteadmisi toitumisterapeudi tööst, ei vasta asjakohaselt ühelegi kirjaliku testi ega simulatsioonülesandega seotud küsimusele. Ei oma otsustusvõimet ja analüütilist mõtlemist. | **1** |
| **Suhtlemisoskus** | Väga hea suhtleja ja väljendusoskusega ning teenindusvalmidusega, on aktiivne, korrektne, loogiliselt mõtlev, kohusetundlik ning uudishimulik. Vastab asjakohaselt kõigile praktilise töö ja kliendisuhtlusega puudutavatele küsimustele. | **5** |
|  | On hea suhtleja ning teenindusvalmis, väljendab ennast arusaadavalt, on aktiivne, korrektne ja kohusetundlik. Vastab asjakohaselt enamusele praktilise töö ja kliendisuhtlusega puudutavatele küsimustele. | **4** |
|  | Suhtleb tagasihoidlikult, pigem ei ole teenindusvalmis väljendab ennast halvasti, on korrektne ja kohusetundlik. Ei oska asjakohaselt vastata osadele praktilise töö ja kliendisuhtlust puudutavatele küsimustele. | **3** |
|  | Suhtleb ja väljendab ennast halvasti, on vähe teenindusvalmis ja passiivne. Ei oska asjakohaselt vastata enamusele praktilist tööd ja kliendisuhtlust puudutavatele küsimustele. | **2** |
|  | Ei oska ennast väljendada ja on passiivne, ei oma teenindusvalmidust. Ei oska asjakohaselt vastata ühelegi praktilist tööd ja kliendisuhtlust puudutavale küsimusele. | **1** |
| **Eetilised hoiakud** | Vestlusele saabub õigeaegselt, vestluse alustamisel tervitab ja tutvustab ennast, kuulab tähelepanelikult küsimusi, omab positiivset ellusuhtumist, välimus korrektne, arvamusavaldused viisakad, on empaatiavõimeline, korrektne ja diskreetne.  | **5** |
|  | Vestlusele saabub õigeaegselt, arvamusavaldustes omab kriitilisi hinnanguid, on enamasti empaatiavõimeline, korrektne, täpne ja diskreetne. | **4** |
|  | Arvamusavaldustes kriitiline, negatiivse ellusuhtumisega, väljendustes ebakorrektne, pigem vähese empaatiavõimega, vähem korrektne, täpne ja diskreetne. | **3** |
|  | Hilineb vestlusele, ei kuula küsimusi, väljenduses ja käitumises ebakorrektne, on vähesel määral empaatiavõimeline, korrektne, täpne ja diskreetne. | **2** |
|  | Hilineb vestlusele, üleolev, väljenduses ja käitumises ebakorrektne, ei ole empaatiavõimeline, korrektne, täpne ja diskreetne. | **1** |
| **Väljendusoskus eesti keeles** | Suudab sujuvalt ja hästi mõistetavalt ennast kõnes väljendada, kasutab asjakohast erialaterminoloogiat, grammatika väga hea. | **5** |
|  | Suudab spontaanselt ja ladusalt ennast väljendada, sõnavara on piisav, esinevad suulisele kõnele omased takerdused, erialaterminoloogia on enamasti korrektne, grammatika hea. | **4** |
|  | Suudab arusaadavalt väljendada, suudab mõtteid üldjoontes edasi anda, sõnavara väike, erialaterminites on eksimusi, grammatilises väljendusoskuses esineb kõrvalekaldeid. | **3** |
|  | Vajab küsimuste kordamist ja selgitusi, väljendab ennast aeglaselt, sõnavara väike, erialatermineid ei kasuta, esineb häirivaid grammatikavigu. | **2** |
|  | Ei suuda osaleda vestluses, küsimused jäävad arusaamatuks, erialatermineid ei tea, vastused napisõnalised ja ei vasta esitatud küsimustele.  | **1** |
| **Valmisolek tööks taotletaval kutsealal** | On eelnevalt tutvunud toitumisterapeudi kutsestandardi korraldusega, oskab ette näha võimalikke takistusi töös patsientidega ning leida neile lahendusi. On võimeline omandama uusi teadmisi. | **5** |
|  | On eelnevalt tutvunud toitumisterapeudi kutsestandardiga, ent ja puudub täpne ülevaade töö korraldusest, oskab ette näha võimalikke takistusi töös patsientidega, kuid ei oskaks neid lahendada. On enamasti võimeline omandama uusi teadmisi. | **4** |
|  | Omab ebaselget ettekujutust toitumisterapeudi töö korralduse suhtes. On osaliselt võimeline omandama uusi teadmisi. | **3** |
|  | Omab väärat ettekujutust toitumisterapeudi korralduse suhtes. On vähesel määral võimeline omandama uusi teadmisi. | **2** |
|  | Puudub tegelik valmisolek toitumisterapeudi tööks ja ei ole valmis takistustele lahendusi otsima. Ei ole võimeline omandama uusi teadmisi. | **1** |

**Vestluse tulemused märgitakse täisarvudes, kusjuures 30 on maksimumhinne. 75% läbimiseks on vaja vähemalt 23 punkti.**

 **TULEMUS: \_\_\_\_\_\_\_/75x100 🡪 \_\_\_\_\_\_\_%**

1. **Koondhinnangu vorm hindamiskomisjoni liikmele**

Taotleja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| **Kriteerium** | **Hinnang** | **Märkus(ed)** |
| **Dokumentide põhjal hindamine** |  |  |
|  | **Haridus ja toitumisteraapia täiendkoolitus** | *Täidetud/mitte täidetud* |  |
|  |
| **s.h. täiendkoolitused ja konverentsid** | *Viimase 3 aasta jooksul enesetäiendamise maht, tundides* |  |
|  |
| **Tööperspektiivi ja arengusuundade kirjeldus** | *Täidetud/mitte täidetud, punktide arv* |  |
|  |
| **Kirjalik test** | *Tulemus protsentides* |  |
|  |
| **Simulatsioon** | *Tulemus protsentides* |  |
|  |
| **Praktiline ülesanne** | *Tulemus protsentides* |  |
|  |
| **Vestlus** | *Tulemus protsentides* |  |
|  |

Kokkuvõtlik tagasiside:

Hindamiskomisjoni liige:

*/nimi ja allkiri/ /kuupäev/*

**Lisa 3. Koondhinnangu vorm hindamiskomisjoni esimehele**

Taotleja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| **Kriteerium** | **I hindaja**  | **II hindaja**  | **III hindaja**  | **Koondhinnang** | **Märkused** |
| **Dokumentide põhjal hindamine** |  |  |  | *Täidetud/**mitte täidetud* |  |
|  |
|  | **Haridus ja toitumisteraapia täiendkoolitus** | *Täidetud/mitte täidetud* | *Täidetud/mitte täidetud* | *Täidetud/**mitte täidetud* |  |  |
|  |  |  |
| **s.h. täiendkoolitused ja konverentsid** | *Viimase 3 aasta jooksul enesetäiendamise maht, tundides* | *Viimase 3 aasta jooksul enesetäiendamise maht, tundides* | *Viimase 3 aasta jooksul enesetäiendamise maht, tundides* |  |  |
|  |  |  |
| **Tööperspektiivi ja arengusuundade kirjeldus** | *Täidetud/mitte täidetud, punktide arv* | *Täidetud/mitte täidetud, punktide arv* | *Täidetud/mitte täidetud, punktide arv* |  |  |
|  |  |  |
| **Kirjalik test** | *Tulemus protsentides* | *Tulemus protsentides* | *Tulemus protsentides* | *Tulemus protsentides* |  |
|  |  |  |  |
| **Simulatsioon** | *Tulemus protsentides* | *Tulemus protsentides* | *Tulemus protsentides* | *Tulemus protsentides* |  |
|  |  |  |  |
| **Praktiline ülesanne** | *Tulemus protsentides* | *Tulemus protsentides* | *Tulemus protsentides* | *Tulemus protsentides* |  |
|  |  |  |  |
| **Vestlus** | *Tulemus protsentides* | *Tulemus protsentides* | *Tulemus protsentides* | *Tulemus protsentides* |  |
|  |  |  |  |

Lubada kirjaliku testi tegemisele: jah ☐ ei ☐

Lubada simulatsiooni lahendamisele: jah ☐ ei ☐

Lubada praktilise ülesande tegemisele: jah ☐ ei ☐

Tulemus:

Kokkuvõtlik tagasiside:

Hindamiskomisjoni liikmed:

*/nimed/*

Hindamiskomisjoni esimees:

*/nimi ja allkiri/ /kuupäev/*